
	ACTA (EXTRACTE) 


	Expedient núm.: 
	Òrgan col·legiat: 

	JGL/2018/38 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	17 de setembre de 2018 

	Durada 
	des de les 20.00 fins a les 22.15 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís-Xavier Villaró i Gonzàlez
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Excuses d'assistència presentades
Yasmina Valderrama i Ramallo, regidora de Salut, Polítiques d’Igualtat i Joventut


Una vegada verificada pel secretari la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACCIÓ SOCIAL
	Expedient 1661/2018. Normativa d'ajuts individuals per a infants escolaritzats a les llars d'infants, curs 2018-2019

	Favorable
	Tipus de votació: unanimitat

	La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar la normativa de l’Ajuntament de Solsona sobre ajuts individualitzats per a infants escolaritzats a les llars d’infants, curs 2018‑2019, i que es transcriu tot seguit:
“Normativa d’ajuts individuals per a infants escolaritzats a les llars d’infants, curs 2018‑2019
1. Objectiu
Que tot infant major de 4 mesos que vulgui optar a una plaça de llar d’infants pugui sol·licitar ajut econòmic d’acord amb les bonificacions establertes segons quina sigui la seva situació econòmica.
2.Condicions dels beneficiaris
- Tenir 4 mesos en el moment de l’escolarització.
- Viure a Solsona i estar-hi empadronat amb una antiguitat de 3 mesos (l’empadronament es pot desestimar en segons quines circumstàncies).
- Tenir plaça en una llar d’infants sense afany de lucre de Solsona.
3. Valoració de la unitat familiar i de la renda econòmica
3.1. Membres computables: Es consideraran membres computables els següents:
- Pare i mare o persona encarregada de la guarda i protecció de l’infant.
- El sol·licitant, els germans solters menors de 25 anys que convisquin en el domicili a 31 de desembre de 2017 i els majors que tinguin alguna discapacitat física, psíquica o sensorial.
- Els ascendents dels pares que justifiquin la residència en el mateix domicili.
- En cas de divorci, de separació legal o de fet, no es considera membre computable el cònjuge que no conviu amb el sol·licitant de l’ajuda.
- Es considerarà membre computable i sustentador principal, la nova parella o persona vinculada amb relació estable de convivència, així com els fills, si s’escau.
3.2. Renda familiar disponible. La renda familiar disponible s’obtindrà per la suma de les rendes de cadascun dels membres computables de la família que tinguin ingressos de qualsevol naturalesa calculades d’acord amb la normativa reguladora de l’IRPF. 
En tot cas s’exclouran els saldos negatius de qualsevol naturalesa i es tindran en compte els ingressos exempts de declarar a l’IRPF (invalideses absolutes, pensions d’aliments per a fills, etc.).
Si es presenta declaració de renda:
- Se sumarà els ingressos integres del rendiment del treball dels quals es deduirà la seguretat social.
- Se sumarà els rendiments integres del capital mobiliari.
- Se sumarà el rendiment nets positius de les activitats econòmiques de les quals si haurà de sumar les amortitzacions (els rendiments negatius es comptabilitzaran com a 0).
- Se sumarà els rendiments integres del capital immobiliari.
- Se sumarà el rendiments integres positius dels guanys patrimonials.
- En tots els casos es deduirà l’autoliquidació.
Si no presenten declaració de renda :
- Dels ingressos bruts es deduiran les quotes a la seguretat social i les retencions de l’IRPF.
El total d’ingressos es dividirà pel nombre total de membres de la unitat familiar per determinar-ne la base de càlcul anual.
3.3. Llindars de patrimoni i activitats econòmiques. Es denegarà la sol·licitud d’ajuda quan el patrimoni del conjunt de membres computables de la família superi els llindars que s’indiquen a continuació:
- Llindars de patrimoni
Finques urbanes. La suma dels valors cadastrals de les finques urbanes que pertanyin a la unitat familiar, exclòs l’habitatge habitual, no podrà superar 42.900 €.
Finques rústiques. La suma dels valors cadastrals de les finques rústiques de la unitat familiar no podrà superar 13.130,00 € per cada membre computable de la unitat familiar.
Capital mobiliari/guanys i pèrdues patrimonials. La suma dels rendiments nets reduïts del capital mobiliari més el saldo net de guanys i pèrdues patrimonials de la unitat familiar no podrà superar 1.700,00 €.
Diversos elements patrimonials. Quan siguin diversos els elements patrimonials, es calcularà el percentatge del valor de cada element patrimonial respecte al llindar corresponent. Es denegarà la beca quan la suma dels percentatges als quals ens hem referit (finques urbanes, rústiques i capital mobiliari) superi cent. 
Es deduirà el 50% d’aquest valors patrimonials quan pertanyin a qualsevol membre computable de la família, exclosos pare, mare o tutors.
- Activitats econòmiques
Es denegarà la beca quan algun dels membres computables de la família sigui titular de qualsevol activitat econòmica amb un volum de facturació superior a 155.500,00 €.
4. Interval d’accés a les bonificacions
Un cop calculada la renda familiar anual, s’aplicaran els criteris d’avaluació següents:
a) Els ingressos de la unitat familiar es valoren d’acord amb l’IRSC ponderat (annex 1). Cal tenir un mínim de puntuació en aquest apartat per tenir dret als ajuts. 
- menys d’1 vegada l’IRSC        3 punts
- entre 1 i 1,5 vegades l’IRSC    2 punts
- entre 1,5 i 2 vegades l’IRSC    1 punt.
b) Situació socio familiar 
- família nombrosa                     1 punt
- família monoparental               1 punt
- infant en acolliment                  1 punt
- certificat de disminució (65%)  1 punt.
c) Situació de risc social (els serveis socials puntuen aquesta situació amb un màxim de 3 punts).
Quantia dels ajuts:
- fins a 1,5 vegades l’IRSC            50% bonificació    50% aportació familiar
- entre 1,5 i 2 vegades l’IRSC        25% bonificació    75% aportació familiar.
Els ajuts s’abonaran d’acord amb la dotació pressupostària que es destini per aquest concepte fins a l’esgotament d’aquesta. En cas d’haver-hi més sol·licituds que dotació pressupostària es concediran per ordre de puntuació.
5. Procediment per sol·licitar l’ajut
Els serveis socials municipals facilitaran els impresos de la sol·licitud d’ajut econòmic (annex 1) i la relació de la documentació que es necessita.
La família haurà de portar la sol·licitud als serveis socials municipals acompanyada de la documentació següent:
- DNI dels membres computables de la família majors de 16 anys que convisquin al domicili familiar. 
- Llibre de família i, si escau, carnet de família nombrosa. 
- Declaració de renda de l’últim exercici. 
- Si no es fa declaració de renda caldrà presentar certificats dels ingressos obtinguts per qualsevol concepte (treball, atur, pensions, interessos bancaris) a més a més d’una vida laboral (TGSS) de tots els membres en edat laboral de la família. 
- Certificat d’ingressos dels conceptes que no sigui obligació introduir-los a les declaracions de renda (pensions per incapacitat permanent absoluta o gran invalidesa, pensions d’aliments, etc.). 
- Certificat de disminució. 
- Documentació per justificar situacions especials (malaltia, accidents, etc.).
- Autorització de l’interessat per a què l’Ajuntament de Solsona pugui obtenir dades tributàries a l’Agència Tributària en relació al nivell de renda de l’exercici que correspongui. 
- Acceptació que els serveis socials es coordinin amb els serveis que consideri convenients per garantir l’atenció adequada de l’infant.
Un cop signat l’imprès per un dels pares o tutors de l’Infant i presentada tota la sol·licitud, els serveis socials presentaran la sol·licitud a la Junta de Govern de l’Ajuntament de Solsona per la seva aprovació o denegació.
La resolució, tant si és favorable com no, serà comunicada als pares i, si és estimada positivament, també es comunicarà al centre on va l’Infant mitjançant circular.
En qualsevol moment es podran requerir al sol·licitant aclaracions sobre la documentació presentada i es podrà valorar de nou la sol·licitud sempre que es consideri necessari. En cas de donar-se de baixa del padró, l’ajut de llar d’infants quedarà anul·lat.
6. Termini per sol·licitar l’ajut
Es podrà sol·licitar bonificacions sobre les quotes a les llars d’infants durant tot el curs escolar fins que s’acabi la dotació pressupostària. 
7. Circumstàncies especials
- A les famílies que tinguin membres empadronats a diferents municipis i no sigui degut a una separació o divorci se’ls valorarà els ingressos d’ambdós progenitors independentment d’on estiguin empadronats.
- Tot i haver-se aprovat l’ajut, si en el seguiment de l’infant al centre es veu que la família utilitza els serveis de canguratge o menjador sense motius justificats, es podrà modificar o denegar l’ajut.
- Si durant el curs hi ha algun canvi en la composició familiar es podrà sol·licitar la revisió de la sol·licitud. Excepcionalment (viduïtats i separacions, etc.), es podran valorar els ingressos actuals. En casos excepcionals, segons valoració dels Serveis Socials Bàsics, es podrà valorar ajuts superiors al 50%.
- Les sol·licituds podran ser valorades de nou i se’n podrà modificar el percentatge de bonificació en cas que el Departament d’Ensenyament convoqui per aquest curs algun tipus de subvencions o beques per aquest mateix concepte.
- Aquesta sol·licitud només serà acceptada si no es disposa de cap ajut per aquest mateix concepte.
Annex 1
Per calcular l’IRSC, ingressos familiars per coeficient
IRSC (Indicador de Renda de Suficiència de Catalunya) 
- una persona sola....................................................... 1,00
- unitat de convivència de 2 membres........................ 0,93
- unitat de convivència de 3 membres........................ 0,83
- unitat de convivència de 4 membres........................ 0,77
- unitat de convivència de 5 o més membres............. 0,70.”


 

CONVENIS
	Expedient 1658/2018. Conveni amb el Servei Català de Trànsit – Cinemòmetre

	Favorable
	Tipus de votació: unanimitat

	Atès que al Ple de l'Ajuntament de Solsona, del dia 27 de juliol de 2018, es va aprovar el Conveni marc de col·laboració entre el Servei Català de Trànsit i l’Ajuntament de Solsona en matèria de seguretat viària;
Vista la proposta d’annex 3;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni que es transcriu a continuació i facultar a l'alcalde per a la seva signatura:
«Annex 3
Al conveni marc referit a la col·laboració en matèria de controls de velocitat amb aportació d’aparell cinemòmetre a l’Ajuntament de Solsona
Reunits
D'una banda, el senyor Juli Gendrau i Farguell, director del Servei Català de Trànsit.
D’una altra, el senyor David Rodríguez i González, alcalde de l'Ajuntament de Solsona.
Actuen
El primer, en nom i representació del Servei Català de Trànsit, organisme autònom de caràcter administratiu, adscrit al Departament d’Interior de la Generalitat de Catalunya, per autorització de signatura ____________________.
El segon, en representació de l'Ajuntament de Solsona, de conformitat amb l'article 21.1 b de la Llei 7/1985, de 2 d'abril, reguladora de les bases de règim local, en relació amb l'article 53.1 a del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya.
Les dues parts acorden el conveni específic de col·laboració a l’empara del conveni marc de col·laboració.
Manifesten
1. Que el resultat dels estudis d'accidentalitat i comportament del trànsit en travesseres i altres vies urbanes, demostra la significativa participació dels excessos de velocitat en la producció d'accidents i, en general, de la conflictivitat del trànsit.
2. Que tant el Servei Català de Trànsit com l'Ajuntament de Solsona, consideren aconsellable vigilar i controlar la velocitat màxima de circulació en l'àmbit local amb l'objectiu de contribuir a un augment en la seguretat d'aquest.
A la vista d'aquests antecedents, ambdues parts acorden subscriure aquest conveni de col·laboració mitjançant la cessió de l'ús, per part del Servei Català de Trànsit, d'un aparell cinemòmetre a l'Ajuntament de Solsona. Aquesta col·laboració es subjectarà als següents
Pactes 
1. Objecte
L'objecte d'aquest conveni de col·laboració és la vigilància i control dels excessos de velocitat del trànsit en les travesseres i vies urbanes de Solsona. Per aquest motiu, el Servei Català de Trànsit cedeix temporalment l'ús d'un aparell cinemòmetre, d'acord amb el que s'estableix en el pacte segon.
2. Compromisos del Servei Català de Trànsit
Per a l'efectivitat d'aquest conveni, el Servei Català de Trànsit, a través del Servei Territorial de Trànsit de Lleida,  es compromet a:
a) Cedir temporalment l'ús del cinemòmetre (identificat en full adjunt, que s’estendrà en el moment de lliurar-lo), per al seu ús per part de la Policia Local de Solsona.
b) Es procedirà a la retirada del  cinemòmetre:
- Quan el seu ús per altres policies locals o vigilants municipals amb caràcter rotatiu ho requereixi, d'acord amb el calendari establert a l'efecte; quan per causes no justificades, no s’obtingui el rendiment adequat en la realització de controls de velocitat o es detecti un ús indegut o per a finalitats diferents de les establertes en aquest conveni.
- Per a la reparació de les avaries que puguin sorgir en l’equip esmentat, així com per fer les operacions de control metrològic.
c) Quan el Servei Territorial de Trànsit de Lleida procedeixi a la retirada del cinemòmetre, aquest ha de ser retornat en idèntiques condicions a les que tenia en el moment de cedir-lo. En aquest sentit, el Servei Català de Trànsit declara que els béns aportats per a fer efectiva aquesta cooperació estan en perfecte estat de conservació i funcionament.
3. Compromisos de l'Ajuntament de Solsona
L'Ajuntament de Solsona es compromet a:
a) Fer un ús correcte del cinemòmetre.
b) Utilitzar adequadament el cinemòmetre d'acord amb les pautes següents:
1. Els controls de velocitat s'han d’establir en travesseres i en la resta de vies urbanes del municipi.
2. El nombre d'agents encarregats d'operar amb el cinemòmetre ha de ser l’adient per utilitzar-lo correctament.
En qualsevol cas, cal utilitzar butlletes de denúncia municipals i aplicar el barem de velocitat que estableix l’annex IV del Reial decret legislatiu 6/2015, de 30 d’octubre, pel qual s’aprova el text refós de la Llei sobre trànsit, circulació de vehicles a motor i seguretat viària.
Les denúncies que es formulin han de ser  notificades en mà pels agents del municipi on es faci el control, en els termes que estableix l’article 89 del Reial decret legislatiu 6/2015, de 30 d’octubre. Per consegüent, per al seu funcionament es requereix la presència de l'agent encarregat d'operar amb el cinemòmetre i, almenys, de dos agents intercomunicats. Aquests agents són els encarregats, després de detenir el vehicle quan això sigui possible, de notificar in situ la denúncia.
c) Informar el Servei Territorial de Trànsit de Lleida de les avaries que puguin sorgir en el cinemòmetre.
d) Fer controls de velocitat utilitzant el cinemòmetre i remetent al Servei Territorial de Trànsit de Lleida, dins de la primera quinzena del mes següent al seu ús, l’imprès que s’adjunta a aquest conveni, degudament emplenat amb tota la informació resultant de la programació mensual que s’hagi fet.
4. Termini de vigència del conveni
Aquest conveni entrarà en vigor el dia de la seva signatura i tindrà una durada de 4 anys.
En qualsevol moment abans de la finalització d’aquest, les parts podran acordar unànimement la pròrroga per un període de fins a quatre anys addicionals.
A més, el present conveni es podrà extingir per alguna de les causes següents:
a) Mutu acord de les parts, manifestat per escrit.
b) Denúncia d'una de les parts, feta amb dos mesos d'antelació.
c) Per decisió judicial declaratòria de la nul·litat del conveni.
d) Per incompliment de qualsevol de les parts dels pactes del conveni. En aquest cas, s’estarà al que disposa l’article 51.2.c) de la Llei 40/2015, d’1 d’octubre, de règim jurídic del sector públic.
e) Per causes generals establertes en la legislació general.
5. Efectes de l'extinció del conveni
En la data de finalització de la vigència d’aquest conveni, l'Ajuntament de Solsona ha de retornar al Servei Territorial de Trànsit, si escau, el material cedit en idèntiques condicions a com va ser lliurat.
6. Interpretació i jurisdicció
Per a qualsevol qüestió litigiosa derivada de la interpretació o aplicació d’aquest conveni, les parts se sotmeten a la jurisdicció contenciosa administrativa.
I, com a prova de conformitat amb el contingut d’aquest conveni, el signen a la data de la signatura electrònica.»


 
	Expedient 1656/2018. Conveni amb el Servei Català de Trànsit – Etilòmetre

	Favorable
	Tipus de votació: unanimitat

	Atès que al Ple del dia 27 de juliol de 2018, es va aprovar el Conveni marc de col·laboració entre el Servei Català de Trànsit i l’Ajuntament de Solsona en matèria de seguretat viària;
Vista la proposta d’annex 4;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni que es transcriu a continuació i facultar a l'alcalde per a la seva signatura:
«Annex 4
Al conveni marc referit a la col·laboració en matèria de controls d’alcoholèmia amb aportació d’etilòmetre a l’Ajuntament de Solsona
Reunits
D'una banda, el senyor Juli Gendrau i Farguell, director del Servei Català de Trànsit.
De l’altra, el senyor David Rodríguez i González, alcalde de l'Ajuntament de Solsona.
Actuen
El primer, en nom i representació del Servei Català de Trànsit, organisme autònom de caràcter administratiu, adscrit al Departament d’Interior de la Generalitat de Catalunya, per autorització de signatura ____________________.
El segon, en representació de l'Ajuntament de Solsona, de conformitat amb l'article 21.1 b de la Llei 7/1985, de 2 d'abril, reguladora de les bases de règim local, en relació amb l'article 53.1 a del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya.
Les dues parts acorden el conveni específic de col·laboració a l’empara del conveni marc de col·laboració.
Manifesten
1. Que el resultat dels estudis d'accidentalitat i comportament de la circulació en les vies urbanes demostra la significativa participació dels excessos d'alcohol en conductors en la producció d'accidents i, en general, en la conflictivitat del trànsit.
2. Que tant el Servei Català de Trànsit com l'Ajuntament de Solsona consideren aconsellable vigilar i controlar el nivell d'alcoholèmia en l'àmbit local amb l'objectiu d'incrementar  els nivells de seguretat viària.
A la vista d'aquests antecedents, ambdues parts acorden subscriure aquest conveni de col·laboració mitjançant la cessió de l'ús, per part del Servei Català de Trànsit, d'un etilòmetre a l'Ajuntament de Solsona. Aquesta col·laboració es subjecta als pactes següents.
Pactes
1. Objecte
L'objecte d'aquest conveni de col·laboració és la vigilància i control dels nivells d'alcoholèmia dels conductors i conductores que circulen per les travesseres i vies públiques urbanes de Solsona. Per aquest motiu, el Servei Català de Trànsit cedeix temporalment l'ús d'un etilòmetre, d'acord amb el que s'estableix en el pacte segon.
2. Compromisos del Servei Català de Trànsit
Per a l'efectivitat d'aquest conveni de col·laboració, el Servei Català de Trànsit, a través del Servei Territorial de Trànsit de Lleida, es compromet a:
a) Cedir temporalment l'ús d’un etilòmetre per a la seva utilització per part de la Policia Local d'aquest municipi.
b) Facilitar el material fungible necessari per fer els controls d’alcoholèmia, com broquets, cinta d’impressora i rotllo de paper.
c) Es procedirà a la retirada de l'etilòmetre:
- Quan el seu ús per altres policies locals o vigilants municipals amb caràcter rotatiu ho requereixi, d'acord amb la programació establerta a l'efecte; quan per causes no justificades, no s’obtingui el rendiment adequat en la realització de controls d’alcoholèmia, o es detecti un ús indegut o per a finalitats diferents de les establertes en aquest conveni.
- Per efectuar les reparacions d’avaries que puguin sorgir, així com per passar les operacions de control metrològic.
d) Quan el Servei Territorial de Trànsit de Lleida procedeixi a la retirada de l’etilòmetre, aquest s’ha de retornat en idèntiques condicions a les que tenia en el moment de cedir-lo. En aquest sentit, el Servei Català de Trànsit declara que els béns aportats per fer efectiva aquesta cooperació estan en perfecte estat  de conservació i funcionament.
3. Compromisos de l'Ajuntament de Solsona.
L'Ajuntament de Solsona es compromet a:
a) Destinar l'etilòmetre per a ús exclusiu de les finalitats que persegueix aquest conveni.
b) Fer un ús correcte de l'etilòmetre.
c) Fer controls d'alcoholèmia utilitzant l'etilòmetre i remetent puntualment, al Servei Català de Trànsit, els qüestionaris estadístics d'alcoholèmia, degudament formalitzats, tant pel que fa als controls que resultin positius com per als negatius. Enviar les dades al Servei Territorial corresponent de la manera que indiqui el Servei Català de Trànsit als correus genèrics de seguretat viària.
d) Informar el Servei Territorial de Trànsit de Lleida les avaries que puguin sorgir en l’etilòmetre.
e) Quan el Servei Territorial de Trànsit de Lleida procedeixi a la retirada de  l’etilòmetre, aquest s’ha de retornar en idèntiques condicions a les que tenia quan es va procedir a cedir-lo.
f) Col·laborar en els diversos aspectes de la seguretat viària per als quals sigui requerit pel Servei Català de Trànsit.
En aquest aspecte, ha de col·laborar en la realització de controls d'alcoholèmia que li requereixin altres policies locals del seu entorn geogràfic, sense que suposi necessàriament la sortida del seu terme municipal, en els casos en què aquests no disposin d'etilòmetres evidencials.
g) El nombre d'agents de la Policia Local encarregats d'operar amb l’etilòmetre ha de ser l’adient per utilitzar-lo correctament.
h) En qualsevol cas, cal utilitzar butlletes de denúncia municipals i aplicar les sancions prefixades per l’Ajuntament.
4. Termini de vigència del conveni
Aquest conveni entrarà en vigor el dia de la seva signatura i tindrà una durada de 4 anys.
En qualsevol moment abans de la finalització d’aquest, les parts podran acordar unànimement la pròrroga per un període de fins a quatre anys addicionals.
A més, el present conveni es podrà extingir per alguna de les causes següents:
a) Mutu acord de les parts, manifestat per escrit.
b) Denúncia d'una de les parts, feta amb dos mesos d'antelació.
c) Per decisió judicial declaratòria de la nul·litat del conveni.
d) Per incompliment de qualsevol de les parts dels pactes del conveni. En aquest cas, s’estarà al que disposa l’article 51.2.c) de la Llei 40/2015, d’1 d’octubre, de règim jurídic del sector públic.
e) Per causes generals establertes en la legislació general.
5. Efectes de l'extinció del conveni
En la data de finalització de la vigència d’aquest conveni, l'Ajuntament de Solsona ha de retornar al Servei Territorial de Trànsit, si escau, el material cedit en idèntiques condicions a com va ser lliurat.
6. Document de lliurament de material
Amb la finalitat de concretar el lliurament objecte d’aquest conveni, el Servei Territorial de Trànsit de Lleida ha de trametre els documents de lliurament de material annex al conveni marc referit a la col·laboració en matèria de controls d’alcoholèmia a l’Ajuntament de Solsona, on s’ha de concretar l’aparell i/o material que es cedeix d’acord amb el que disposen els pactes d’aquest conveni.
7. Interpretació i jurisdicció
Per a qualsevol qüestió litigiosa derivada de la interpretació o aplicació d’aquest conveni, les parts se sotmeten a la jurisdicció contenciosa administrativa.
I, com a prova de conformitat amb el contingut d’aquest conveni, el signen a la data de la signatura electrònica.»


 
	Expedient 1657/2018. Conveni amb el Servei Català de Trànsit – Kit detecció estupefaents

	Favorable
	Tipus de votació: unanimitat

	Atès que al Ple del dia 27 de juliol de 2018, es va aprovar el Conveni marc de col·laboració entre el Servei Català de Trànsit i l’Ajuntament de Solsona en matèria de seguretat viària;
Vista la proposta d’annex 5;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni que es transcriu a continuació i facultar a l'alcalde per a la seva signatura:
«Annex 5
Al conveni marc referit a la col·laboració en matèria de controls d’estupefaents i material de suport amb l’Ajuntament de Solsona
Reunits
D'una banda, el senyor Juli Gendrau i Farguell, director del Servei Català de Trànsit.
De l’altra, el senyor David Rodríguez i González, alcalde de l'Ajuntament de Solsona.
Actuen
El primer, en nom i representació del Servei Català de Trànsit, organisme autònom de caràcter administratiu, adscrit al Departament d’Interior de la Generalitat de Catalunya, per autorització de ____________________.
El segon, en representació de l'Ajuntament de Solsona, de conformitat amb l'article 21.1 b de la Llei 7/1985, de 2 d'abril, reguladora de les bases de règim local, en relació amb l'article 53.1 a del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya.
Les dues parts acorden el conveni específic de col·laboració a l’empara del conveni marc de col·laboració.
Manifesten
1. Que el resultat dels estudis d'accidentalitat i comportament de la circulació en les vies urbanes demostra la significativa participació dels excessos de consum de drogues en conductors en la producció d'accidents i, en general, en la conflictivitat del trànsit.
2. Que tant el Servei Català de Trànsit com l'Ajuntament de Solsona. consideren aconsellable vigilar i controlar el nivell de consum de drogues en l'àmbit local amb l'objectiu d'incrementar  els nivells de seguretat viària.
A la vista d'aquests antecedents, ambdues parts acorden subscriure aquest conveni de col·laboració mitjançant l’assignació, per part del Servei Català de Trànsit, de kits de detecció de substàncies estupefaents, el material de suport i la prova de contrast en el laboratori, si escau, a l'Ajuntament de Solsona. Aquesta col·laboració es subjecta als següents
Pactes
1. Objecte
L'objecte d'aquest conveni de col·laboració és la vigilància i control de drogues en conductors i conductores que circulen per les travesseres i vies públiques urbanes de Solsona. Per aquest motiu, el Servei Català de Trànsit assigna la quantitat d’1 kit anual de detecció de substàncies estupefaents, el material de suport corresponent i la confirmació de mostra amb saliva al laboratori, si escau, d'acord amb el que s'estableix en el pacte segon.  
2. Compromisos del Servei Català de Trànsit
Per a l'efectivitat d'aquest conveni de col·laboració, el Servei Català de Trànsit, a través del Servei Territorial de Trànsit de Lleida, es compromet a:
a) Assignar la quantitat d’1 kit anual de detecció de substàncies estupefaents per a la seva utilització per part de la Policia Local d'aquest municipi, d’acord amb les disponibilitats existents.
b) Facilitar el material de suport necessari per fer els controls d’estupefaents: el tub per a la recollida de la mostra de saliva, els formularis i els sobres de custòdia. I, si escau, fer-se càrrec de la confirmació de droga d’abús en saliva al laboratori de referència establert pel Servei Català de Trànsit.
c) No s’assignaran aquests kits quan no s’obtingui el rendiment adequat en la realització de controls d’estupefaents o es detecti un ús indegut o per a finalitats diferents de les establertes en aquest conveni.
3. Compromisos de l'Ajuntament de Solsona
L'Ajuntament de Solsona es compromet a:
a) Destinar els kits de detecció de substàncies estupefaents per a ús exclusiu de les finalitats que persegueix aquest conveni.
b) Fer un ús correcte del material facilitat.
c) Fer controls d'estupefaents utilitzant els kits de detecció de substàncies estupefaents.
d) Col·laborar en els diversos aspectes de la seguretat viària per als quals sigui requerit pel Servei Català de Trànsit.
e) En qualsevol cas, cal utilitzar butlletes de denúncia municipals i aplicar les sancions prefixades per l’Ajuntament.
4. Termini de vigència del conveni
Aquest conveni entrarà en vigor el dia de la seva signatura i tindrà una durada de 4 anys.
En qualsevol moment abans de la finalització d’aquest, les parts podran acordar unànimement la pròrroga per un període de fins a quatre anys addicionals.
A més, el present conveni es podrà extingir per alguna de les causes següents:
a) Mutu acord de les parts, manifestat per escrit.
b) Denúncia d'una de les parts, feta amb dos mesos d'antelació.
c) Per decisió judicial declaratòria de la nul·litat del conveni.
d) Per incompliment de qualsevol de les parts dels pactes del conveni. En aquest cas, s’estarà al que disposa l’article 51.2.c) de la Llei 40/2015, d’1 d’octubre, de règim jurídic del sector públic.
e) Per causes generals establertes en la legislació general.
5. Interpretació i jurisdicció
Per a qualsevol qüestió litigiosa derivada de la interpretació o aplicació d’aquest conveni, les parts se sotmeten a la jurisdicció contenciosa administrativa.
I, com a prova de conformitat amb el contingut d’aquest conveni, el signen a la data de la signatura electrònica.»


 
	Expedient 1662/2018. Conveni de col·laboració amb Esez Gestió de Persones, SL – activitats formatives adreçades a persones ocupades

	Favorable
	Tipus de votació: unanimitat

	Atès que Esez Gestió de Persones, SL, té prevista la realització d'un seguit d'activitats formatives adreçades a persones ocupades;
A proposta del regidor delegat de Promoció econòmica,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni que es transcriu a continuació i facultar a l'alcalde per a la seva signatura:
«Conveni de col·laboració
Solsona, __ de/d’_____________ de 2018
Reunits
D’una banda, David Rodríguez González, en nom i representació i en la seva qualitat d’alcalde de l’Ajuntament de Solsona (en endavant, l’Ajuntament), amb seu a Solsona, carrer del Castell, 20, i amb NIF núm. P2525700G, d’ara en endavant, l’Ajuntament.
De l’altra, Montse Rodrigues Figols, major d’edat amb DNI núm. 77737617D, en nom i representació i en la seva qualitat d'administradora d'Esez Gestió de Persones, SL (en endavant, ESEZ), domiciliada a Avià, avinguda d’Antoni Gaudi 27A, i amb NIF núm. B4646722.
Manifesten
1. Que ESEZ es necessita tenir a disposició espais formatius per impartir cursos de formació per la convocatòria Resolució de 6 d'agost de 2018, per la qual s'obre la convocatòria de 2018 dels programes de formació professional per a l'ocupació per a persones treballadores ocupades, que promou el Consorci per a la Formació Contínua de Catalunya (ref. BDNS 411719), a executar dins l’any d’atorgament.
2. Que és voluntat de l’Ajuntament de Solsona col·laborar amb la iniciativa detallada al punt anterior, mitjançant la cessió dels espais necessaris per a impartir la formació.
3. Que és intenció de les parts intervinents celebrar un document amb l’acord de disponibilitat d’espais per a la realització d’accions formatives de la convocatòria 2018 de programes de formació professional per l’ocupació per a persones treballadores ocupades, que promou el Consorci per la Formació Contínua de Catalunya.
Ambdues parts reconeixen recíprocament la capacitat legal necessària per a  l’atorgament d’aquest document i acorden els següents
Pactes
I. Que l’Ajuntament de Solsona autoritza a ESEZ l’ús de les aules per a dur a terme únicament i exclusivament cursos de formació pel programa “de formació professional per l’ocupació per a persones treballadores ocupades”.
II. Que ESEZ, 15 dies abans de l’inici de qualsevol activitat formativa, comunicarà a l’Ajuntament les característiques de l’aula necessària per l’activitat en qüestió i els dies concrets i els horaris de l’acció formativa.
III. Que l’Ajuntament cedirà a ESEZ l’aula necessària per a l’activitat formativa, sempre i quan estigui disponible al moment que ESEZ la sol·licita.
IV. Que la col·laboració de l’Ajuntament es concretarà en l’exempció de la taxa prevista per a la cessió de les instal·lacions municipals (de 180,00 €/dia en el cas de la sala cultural de l’edifici consistorial).
V. Que les accions formatives previstes per al curs 2018-2019 són les que es detallen a l’annex que acompanya aquest conveni.
VI. Que la vigència del present conveni s’estableix fins a 3 anys (31/12/2021), elaborant anualment un annex amb el detall de les accions formatives.
VII. Seran causa de resolució del conveni:
- comú acord
- incompliment d’alguna de les parts
- expiració del termini de vigència
VIII. El règim jurídic aplicable a aquest conveni s’haurà d’aplicar pel què fa a la preparació i adjudicació del règim jurídic contemplat en la normativa de contractes del sector públic, i pel què fa als efectes i extinció a la normativa del règim privat.
I perquè així consti, es signa el present escrit per duplicat i a un sol efecte, en el lloc i data indicats en l’encapçalament.»


	Expedient 1681/2018. Conveni de col·laboració amb el Consell Comarcal del Solsonès i el Consorci Centre de Ciència i Tecnologia Forestal de Catalunya – Bioeconomia a la comarca del Solsonès

	Favorable
	Tipus de votació: unanimitat

	Es dóna compte del conveni marc de col·laboració entre el Consell Comarcal del Solsonès, l’Ajuntament de Solsona i el Consorci Centre de Ciència i Tecnologia Forestal de Catalunya per a promoure la Bioeconomia a la comarca del Solsonès, i que es transcriu tot seguit:
«Conveni marc de col·laboració entre el Consell Comarcal del Solsonès, l’Ajuntament de Solsona i el Consorci Centre de Ciència i Tecnologia Forestal de Catalunya per a promoure la Bioeconomia a la comarca del Solsonès 
Solsona, 13 de juliol de 2018
Reunits
D’una part, Sara Alarcón i Postils, presidenta del Consell Comarcal del Solsonès, amb domicili social al carrer Dominics, 12 de la ciutat de Solsona (CP 25280) en nom i representació d’aquesta institució.
D’altra part, David Rodríguez i González, alcalde de l’Ajuntament de Solsona, amb domicili social a la ciutat de Solsona (CP 25280), carrer del Castell, 20, en nom i representació d’aquesta institució.
I, de l'altra, el Sr. Antoni Trasobares i Rodríguez, director general del Consorci Centre de Ciència i Tecnologia Forestal de Catalunya (d’ara endavant CTFC), amb domicili social a la ciutat de Solsona (CP 25280), carretera de Sant Llorenç de Morunys, Km. 2, i CIF núm. Q7550005H, en nom i representació d’aquesta institució, segons contracte de data 1 de desembre de 2016 i d’acord amb allò establert al Reglament Orgànic i Funcional del CTFC (BOPL núm. 52 de data 15 de març de 2017).
Totes les parts, es reconeixen la capacitat jurídica suficient per a subscriure el present document i
Exposen
Primer. El Consell Comarcal del Solsonès, com a entitat local amb personalitat jurídica pròpia i plena capacitat i autonomia, té com a principal funció ser una eina al servei del reequilibri territorial assegurant la prestació de serveis als municipis que per les seves característiques no poden disposar-ne, tenint en compte les necessitats municipals tant pel que fa al nombre d'habitants com a la situació geogràfica o a llur tipologia quant a l'activitat econòmica predominant.
Dins de les competències del Consell Comarcal s’hi inclouen la prestació de serveis i l’assistència i cooperació als municipis comprenent l’assistència tècnica, jurídica i econòmica als municipis; la cooperació econòmica en la realització de les obres, els serveis o les activitats dels municipis; garantir, subsidiàriament, la prestació dels serveis municipals obligatoris en els municipis que, per raó de llur població, no estan obligats a prestar-los; cooperar amb els municipis en l'establiment de nous serveis necessaris per al desenvolupament del territori; establir i coordinar, amb l'informe previ dels ajuntaments afectats, les infraestructures, els serveis i les actuacions d'àmbit supramunicipal.
El Consell Comarcal treballa en diversos àmbits temàtics (promoció econòmica, gestió de residus, assistència a les persones, esports i joventut, etc.), per tal d’assegurar un creixement harmònic del territori que impliqui un respecte pel medi natural, donada la particularitat de la comarca com a territori eminentment agrícola i forestal amb un potencial natural, turístic, paisatgístic molt rellevant.
Segon. L’Ajuntament de Solsona treballa intensament des de l’any 2013 en el desenvolupament local, social i econòmic, del municipi i, en aquest àmbit, té com a objectiu afavorir la reactivació de l’economia i la dinamització social, de manera que mitjançant els recursos endògens existents al territori i la cooperació d’agents tant públics com privats fomenti, impulsi i diversifiqui l’activitat econòmica, creant ocupació i riquesa, tot millorant la qualitat de vida i benestar de la població, a través principalment de la millora de l’ocupació i el suport al creixement empresarial.
L’Ajuntament de Solsona, a través d’un pla participat amb la ciutadania té una estratègia pròpia de promoció econòmica que desenvolupa conjuntament amb altres actors territorials i articula a través de l’agència de desenvolupament local de Solsona i Cardona. L’Ajuntament de Solsona lidera i és l’entitat de referència al territori en matèria de desenvolupament local i coopera amb aquelles entitats (tant públiques com privades) que poden contribuir a aquest objectiu al territori per tal de trobar sinergies i alhora evitar duplicitats i disfuncions.
L’aprofitament dels recursos naturals del territori i la bioeconomia són contemplats com a recursos endògens que poden contribuir al mencionat projecte municipal de desenvolupament local.
Tercer. El CTFC és un centre de recerca, transferència de tecnologia i formació en els àmbits del sector agroforestal, medi ambiental i de desenvolupament rural, que té com a missió contribuir a la modernització i a la competitivitat del sector agroforestal, al desenvolupament rural i la gestió sostenible del medi natural.
El CTFC treballa amb la voluntat d’aconseguir ser el centre de referència en matèria forestal, al servei de les administracions i del sector, públic i privat, amb l’objectiu d’aglutinar i liderar la recerca, la transferència i la innovació en aquestes temàtiques, i poder contribuir a una millor gestió dels boscos des de tots els punts de vista, ambiental, social i econòmic que, alhora, garanteixi la permanència de les persones que hi viuen i la seva important contribució al reequilibri territorial i a la conservació dels valors naturals i la biodiversitat del nostre territori.
El CTFC treballa en projectes de referència a la mediterrània en matèria agroforestal i de desenvolupament rural liderant la recerca aplicada, la transferència de tecnologia i de coneixement i la innovació al servei tant de les administracions públiques (treballant projectes relacionats amb governança, plans estratègics i plans d’acció local, etc.) com també iniciatives orientades al foment del sector privat (oferint a través de la seva spin off –FBS- una cartera de productes i serveis principalment en l’àmbit de la tubericultura, la construcció i rehabilitació amb fusta, la valorització de subproductes agroforestals per a nous usos bioenergètics i/o adobs, etc.).
Quart. Que Catalunya és un país de “boscos” i que aquests són una gran “infraestructura de país”, representant un 63% (dos milions d’hectàrees) del total del territori català (per sobre de la mitjana UE que es situa entorn el 45%).
Cinquè. Que el Solsonès amb una extensió de 998,7 Km2, presenta el 73% de la superfície catalogada com a terreny forestal i quasi el 63% d’aquesta, és arbrada. De tota aquesta extensió forestal, el 90,4% de la comarca és de titularitat privada (la mitjana catalana es situa entorn el 75%). Les principals espècies arbrades a la comarca són el pi roig, la pinassa, el pi negre, alzines i roures.
Sisè. Que la bioeconomia forestal comprèn la producció de recursos biològics renovables i la conversió d’aquests recursos en productes d’alt valor afegit i està basada en la gestió sostenible del medi forestal/natural i la conservació de la biodiversitat. La bioeconomia és una oportunitat per promoure la innovació i la competitivitat al llarg de les cadenes de valor en els sectors industrials i les seves empreses afins, per reduir la dependència dels combustibles fòssils, per mitigar el canvi climàtic, per impulsar el desenvolupament econòmic i la inclusivitat social de les zones rurals i per promoure la conservació i la millora de la biodiversitat.
Setè. Que en aquest context, les tres institucions consideren que és necessari unir esforços per impulsar i promoure la bioeconomia i les cadenes de valor vinculades als bens i serveis proporcionats pel medi natural al Solsonès.
Per tot això, les parts subscriuen el present conveni que es regirà per les següents
Clàusules
Primera. L’objecte del conveni és definir i regular un marc de treball i de cooperació entre el Consell Comarcal del Solsonès, l’Ajuntament de Solsona i el Consorci Centre de Ciència i Tecnologia Forestal de Catalunya per promoure l’ús eficient dels recursos naturals a la comarca del Solsonès, a través de la bioeconomia.
Segona. Aquesta col·laboració es podrà dur a terme en els àmbits següents:
a) Fomentar la gestió forestal i (agroforestal) mitjançant plans de gestió sostenibles, per promoure l’aprofitament de diversos bens i serveis i les seves cadenes de valor, per exemple l’establiment de projectes de bioenergia en base a la biomassa dels boscos locals (circuits tancats; producte local, llocs de treball locals, millora en la petjada de carboni), la producció i utilització de nous productes fusters de major valor afegit, producció/valorització de tòfones, frondoses nobles, etc.
b) Dinamitzar els valors intrínsecs dels boscos i en particular en les seves dimensions d’ús social i públic: us recreatiu, altres usuaris del bosc.
c) Promoure iniciatives per la conservació i millora de la biodiversitat.
d) Fomentar nous usos de la biomassa forestal i agrícola.
e) Accions per impulsar el desenvolupament econòmic i social de la comarca.
f) Assessorament als ens locals, d’acord amb les seves particularitats, de la possibilitat d’aprofitament de recursos naturals i gestió forestal sostenible.
g) Assessorament als ens, associacions, empreses i propietaris forestals de la comarca per a la conservació i valorització dels recursos forestals, naturals i patrimonials.
h) Accions de desenvolupament, transferència i participació en projectes d’innovació tecnològica per a la comercialització de productes forestals i la dinamització en tota la cadena de valor.
i) Impulsar la construcció amb fusta local i l’aprofitament i ús de la fusta en productes de major valor afegit, promovent projectes locals demostratius/exemplificants.
j) Foment, promoció i educació ambiental.
k) Activitats de desenvolupament en l’àmbit agroforestal i mediambiental (incloent el concepte de productes de proximitat: plantes aromàtiques i medicinals, bolets, tòfones...).
l) Promoure accions que afavoreixin la competitivitat empresarial ja sigui a través de fons estructurals locals, nacionals o internacionals.
m) Promoure el treball en xarxa i en coworking entre tècnics de les tres institucions per fomentar i dinamitzar projectes col·laboratius.
n) Aquelles altres que es determinin per la Comissió de Seguiment per tal d’assolir els objectius del conveni.
Tercera. S’estableix una Comissió de Seguiment del conveni formada per dos representants de cada entitat, que establirà els seus mecanismes de funcionament i es reunirà un mínim de dues vegades l’any. 1.- Les competències d’aquesta Comissió de Seguiment seran les següents:
a) Proposar les actuacions a realitzar d’acord amb l’objecte d’aquest conveni, l’entitat responsable de la seva execució i, si s’escau, el grau d’aportació de cada entitat en les despeses que puguin ocasionar.
b) Fer-ne el seguiment i avaluació de les actuacions realitzades.
c) Buscar la col·laboració amb els ens locals i altres entitats sense ànim de lucre del territori que consideri idònies per portar a terme actuacions relacionades amb l’objecte d’aquest conveni.
Quarta. La Comissió de Seguiment, regulada en la clàusula tercera d’aquest conveni, dissenyarà la proposta d’actuacions a realitzar per tal d’assolir els objectius previstos en el mateix conveni. La col·laboració per a l’execució d’aquestes actuacions es desenvoluparà mitjançant la signatura de convenis específics entre les tres entitats.
Cinquena. La vigència del present Conveni s'estendrà des de la signatura del mateix i fins al 31 de desembre de 2019. Podrà prorrogar-se per períodes d’un any amb l’acord exprés de la totalitat de les parts.
Sisena. Aquest conveni s’extingirà, per mutu acord de les parts, formalitzada per escrit, i per impossibilitat manifesta de complir la seva causa, sempre que sigui aliena a les parts.
La finalització i extinció del present conveni, no perjudicarà la dels convenis específics que estiguin en vigor, que hauran de complir-se en els seus propis termes o termini acordats.
Les parts podran modificar el present document per mutu acord, per escrit i concretar el contingut de les seves clàusules en els convenis específics que se’n derivin.
Setena. Aquest conveni té naturalesa administrativa i, per tant, les qüestions litigioses que puguin sorgir durant la seva vigència es sotmetran al coneixement de la jurisdicció contenciosa administrativa.
I, en prova de conformitat, es signa el present conveni en el lloc i data assenyalat a l’encapçalament.»
A proposta del regidor delegat de Promoció econòmica,
La Junta de Govern Local en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i facultar l’alcalde per a la seva signatura.


CULTURA
	Expedient 1684/2018. Llar d'infants Arrels – utilització material

	Favorable
	Tipus de votació: unanimitat

	Vista la sol·licitud presentada i subscrita per MSC, representant de la Llar d'Infants Arrels, amb NIF núm. G25293234, en què demana poder utilitzar 100 cadires el dia 20 de setembre, durant el matí, per dur a terme la reunió anual amb les famílies;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


	Expedient 1688/2018. Escola El Vinyet – utilització material

	Favorable
	Tipus de votació: unanimitat

	Vista la sol·licitud presentada i subscrita per MVB, representant de l'Escola El Vinyet, amb NIF núm. Q2500394H , en què demana poder utilitzar 150 cadires el dia 20 de setembre, durant el matí, per dur a terme una reunió amb les famílies;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 1691/2018. Campionat Individual de Bitlles de les comarques de Lleida – utilització material

	Favorable
	Tipus de votació: unanimitat

	Vista la sol·licitud presentada i subscrita per AFMM, amb DNI núm. *987A, representant de l’Ajuntament d'Olius, en què demana poder utilitzar un podi i 15 tanques el dia 23 de setembre, per dur a terme el Campionat Individual de Bitlles de les comarques de Lleida a la plaça de l'Olivera al Pi de Sant Just;
A proposta dels regidors delegats de Cultura i d’Esports,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita previ pagament de la taxa corresponent i amb la condició que s’han de fer càrrec d’anar a buscar i retornar el material esmentat.


GOVERNACIÓ
	Expedient 1642/2018. Autorització municipal – 4a Cursa per Muntanya Passos de Gegant

	Favorable
	Tipus de votació: unanimitat

	Vist l’escrit presentat i subscrit per Víctor López i Bosch, cap de Secció de Seguretat Viària, en què sol·licita autorització municipal per la prova esportiva competitiva «4a Cursa de Muntanya Passos de Gegant», organitzada pel Centre Excursionista del Solsonès, prevista pel dia 28 d’octubre de 2018;
Vist l'informe 278/2018 emès per la Policia Local de Solsona i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir l’autorització sol·licitada.


	Expedient 1644/2018. Festa del Sol del Solsonès, dia 6 d'octubre

	Favorable
	Tipus de votació: unanimitat

	Vista la sol·licitud presentada i subscrita per MSS, amb DNI núm. *405B, presidenta del Sol del Solsonès, en què, amb motiu de la Festa del Sol del Solsonès el dia 6 d’octubre, coincidint amb el Dia Mundial de la Salut Mental, demana:
- autorització per celebrar la festa a la plaça de Sant Roc, de les 11.00 a les 15.00 hores
- tallar el trànsit de vehicles durant les hores de la festa
- poder disposar de cinc taules grans i 40 cadires i de l'equip de música
- permís per penjar una pancarta per anunciar la festa al passeig de Sant Antoni M. Claret;
Vist l’informe 279/2018 emès per la Policia Local i a proposta de les regidores delegades de Governació i de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 1673/2018. Ciudadanos - Partido de la Ciudadania – utilització espai públic

	Favorable
	Tipus de votació: unanimitat

	Vista la sol·licitud presentada i subscrita per ALS, representant del partit polític Ciudadanos - Partido de la Ciudadania, amb NIF núm. G64283310, en què demana permís per poder instal·lar una parada informativa el dia 30 de setembre, de les 10.00 a les 13.00 hores, al passeig de Sant Antoni M. Claret;
Vist l'informe 282/2018 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el què sol·licita amb la condició que la parada informativa no pot superar els 3,00 x 3,00 metres. S’ha de tenir en compte que, pel que fa a la ubicació de la carpa, s'haurà de seguir les indicacions de la Policia Local i que la zona ha de quedar sempre neta pel responsable de l’activitat.


 

SUBVENCIONS
	Expedient 1595/2018. Subvenció – projecte «Els reptes de la Formació Professional al territori Solcar»

	Favorable
	Tipus de votació: unanimitat

	En el DOGC núm. 7678, de 3 d’agost de 2018, s’ha publicat la Resolució TSF/1868/2018, de 25 de juliol, per la qual s'obre la convocatòria per a l'any 2018 per a la concessió de subvencions destinades als Programes de suport al desenvolupament local (ref. BDNS410509).
Atès que el Servei Públic d’Ocupació de Catalunya (SOC), subvenciona el 80% del cost total d’aquests programes;
Atès que l’Ajuntament de Solsona, té previst per a l’exercici 2019, l’execució del “Pla d’acció per a l’impuls del desenvolupament local de Solsona i Cardona a través de la col·laboració publicoprivada”, el qual inclou el projecte que es detalla a continuació:
- Els reptes de la Formació Professional al territori Solcar;
A proposta del regidor delegat de Promoció econòmica,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda acollir-se als ajuts previstos a la resolució esmentada, dins la línia de Programa de suport i acompanyament a la planificació estratègica, i sol·licitar la subvenció del 80% al Servei Públic d’Ocupació de Catalunya, per a l’execució l’any 2019, del projecte Els reptes de la Formació Professional al territori Solcar.
Cost del projecte............. 13.376,25 €.
Subvenció sol·licitada..... 10.701,00 €.


VINYET
	Expedient 1652/2018. Arranjament camí d'accés a la casa Les Comes de Solsona – Ptda. de Santa Llúcia

	Favorable
	Tipus de votació: unanimitat

	Vista la sol·licitud presentada i subscrita per MRO, amb DNI núm. *208Q, en què demana que l'Ajuntament arregli el camí d'accés a la casa Les Comes de Solsona, situada a la partida de Santa Llúcia, ja que es troba en força mal estat;
A proposta de la regidora delegada del Vinyet,
La Junta de Govern Local, en virtut de les facultats que té delegades per decret de l’alcaldia 125/2015, de 10 de juliol, per unanimitat dels assistents acorda comunicar al sol·licitant que l’Ajuntament té prevista l’execució d’una millora del camí esmentat, actuació per a la qual disposa d’una subvenció de la Generalitat de Catalunya i que es farà abans de final d’any.


VARIS
	Expedient 1651/2018. SAU Alsina Graells de Auto Transportes – servei discrecional amb reiteració d'itinerari i cobrament individual entre Solsona i El Pi de Sant Just

	Favorable
	Tipus de votació: unanimitat

	L'alcalde dona compte de la resolució del Servei Territorial de Transports de Lleida, per la qual s'atorga a la SAU Alsina Graells de Auto Transportes, l'autorització per a la prestació d’un servei discrecional amb reiteració d’itinerari i cobrament individual entre Solsona i El Pi de Sant Just, amb parades intermèdies i expedicions d'anada i tornada de dilluns a divendres feiners. S'aplicarà un preu únic de 0,60 € (IVA inclòs) i de 3,00 € (IVA inclòs) per a la tarja multiviatge de 10 viatges.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

